คณะกรรมการการเลือกตั้ง มีมติให้แจ้งข้อกล่าวหานายธนาธร จึงรุ่งเรืองกิจ เป็นผู้มีลักษณะต้องห้ามห้ามสมัคร ส.ส.
คณะกรรมการการเลือกตั้ง มีมติให้แจ้งข้อกล่าวหา นายธนาธร จึงรุ่งเรืองกิจ เป็นผู้มีลักษณะต้องห้ามห้ามสมัคร ส.ส. พบหลักฐานมีมูลถือหุ้นธุรกิจสื่อ โดยสามารถเข้าชี้แจงแก้ข้อกล่าวหาภายใน 7 วัน              นายแสวง บุญมี รองเลขาธิการคณะกรรมการการเลือกตั้ง แถลงผลการประชุมคณะกรรมการการเลือกตั้ง หรือ กกต. ซึ่งได้พิจารณาคำร้องกรณีมีผู้ร้องว่า นายธนาธร จึงรุ่งเรืองกิจ ผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ พรรคอนาคตใหม่ เป็นผู้มีลักษณะต้องห้ามสมัครเป็น ส.ส. ตามบทบัญญัติของรัฐธรรมนูญแห่งราชอาณาจักรไทย พ.ศ.2560 และพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ.2561 โดยคณะกรรมการไต่สวนได้รวบรวมพยานหลักฐานแล้ว พบว่ามีหลักฐานเบื้องต้นฟังได้ว่าผู้ถูกร้องเป็นเจ้าของหรือผู้ถือหุ้นในบริษัท วี-ลัค มีเดีย จำกัด ซึ่งประกอบธุรกิจหนังสือพิมพ์หรือสื่อมวลชนใด ๆ ดังนั้นจึงมีมติให้ตั้งข้อกล่าวหาและนายธนาธร มีสิทธิ์ที่จะไม่ให้ถ้อยคำหรือมีหนังสือชี้แจงแสดงหลักฐานแก้ข้อกล่าวหาและมีสิทธิ์ที่จะให้ทนายความหรือบุคคลซึ่งไว้วางใจเข้าร่วมฟังการชี้แจงแสดงหลักฐานแก้ข้อกล่าวหาภายใน 7 วัน นับแต่วันได้รับหนังสือ.........เสียง......             รองเลขาธิการคณะกรรมการการเลือกตั้ง ยืนยันว่า ข้อกล่าวหาดังกล่าวเป็นข้อกล่าวหาเบื้องต้นที่มีมูลสามารถแจ้งข้อกล่าวหาได้ และจะพิจารณาให้เร็วที่สุด